بانو قدسیہ

**بانو قدسیہ** (ولادت: 28 نومبر 1928ء – وفات: 4 فروری 2017ء) پاکستان سے تعلق رکھنے والی اردو اور پنجابی زبان کی مشہور و معروف ناول نگار، افسانہ نگار اور ڈراما نویس جو اپنے ناول راجہ گدھ کی وجہ سے خاصی مشہور ہوئیں۔

## حالات زندگی
بانو قدسیہ 28 نومبر، 1928ء کو فیروزپور، برطانوی ہندوستان میں زمیندار گھرانے میں پیدا ہوئیں۔ اُن کے والد چوہدری بدرالزماں چٹھہ زراعت میں بیچلر کی ڈگری رکھتے تھے۔ اُن کا انتقال بانو قدسیہ کی چھوٹی عمر میں ہی ہو گیا تھا جبکہ ابھی بانو قدسیہ محض ساڑھے تین برس کی تھیں۔ تقسیم ہند کے بعد وہ اپنے خاندان کے ساتھ لاہور آ گئیں۔ لاہور آنے سے پہلے وہ وہ مشرقی بھارت کے صوبہ ہماچل پردیش دھرم شالا میں زیر تعلیم رہیں۔ اُن کی والدہ مسز چٹھہ (Chattha) بھی تعلیم یافتہ خاتون تھیں۔ بانو قدسیہ نے مشہور ناول و افسانہ نگار اور ڈراما نویس اشفاق احمد سے شادی کی۔

## تعلیم
وہ اپنے کالج کے میگزین اور دوسرے رسائل کے لیے بھی لکھتی رہی ہیں۔ انھوں نے کنیئرڈ کالج برائے خواتین لاہور سے ریاضیات اور اقتصادیات میں گریجویشن کیا۔ بعد ازاں انھوں نے 1951ء میں گورنمنٹ کالج لاہور سے ایم اے اردو کی ڈگری حاصل کی۔

## ادبی خدمات
بانو قدسیہ نے اردو اور پنجابی زبانوں میں ریڈیو اور ٹیلی ویژن کے لیے بہت سے ڈرامے بھی لکھے۔ اُن کا سب سے مشہور ناول راجہ گدھ ہے۔ اُن کے ایک ڈرامے *آدھی بات* کو کلاسک کا درجہ حاصل ہے ۔

## اعزازات
1983ء میں حکومت پاکستان کی جانب سے بانو قدسیہ کو ستارۂ امتیاز سے نوازا گیا۔ 2010ء میں دوبارہ حکومت پاکستان کی جانب سے ہلال امتیاز سے نوازا گیا جبکہ 2012ء میں کمالِ فن ایوارڈ سے نوازا گیا۔ 2016ء میں انھیں اعزازِ حیات (Lifetime Achievement Award) سے نوازا گیا۔

28 نومبر 2020ء کو، گوگل نے بانو قدسیہ کی 92 ویں سالگرہ پر گوگل ڈوڈل ان کے نام کر کے انھیں خراجِ عقیدت پیش کیا ہے۔

## وفات
بانو قدسیہ 26 جنوری 2017ء کو بعارضہ ضیق النفس لاہور کے اتفاق ہسپتال میں داخل کروایا گیا جہاں وہ دس روز زیر علاج رہیں۔ بروز ہفتہ 4 فروری 2017ء کو شام 5 بج کر 15 منٹ پر بانو قدسیہ 88 سال کی عمر میں انتقال کرگئیں۔ اُن کی عمر 88 سال 2 ماہ 7 دن شمسی تھی۔ اُن کی نماز جنازہ 5 فروری 2017ء کو E بلاک، ماڈل ٹاؤن، لاہور میں دوپہر 03:30 بجے اداء کی گئی جبکہ تدفین G بلاک قبرستان ماڈل ٹاؤن، لاہور میں کی گئی۔

## تصانیف

* *آتش زیر پا*
* *آدھی بات*
* *ایک دن*
* *امر بیل*
* *آسے پاسے *
* *بازگشت*
* *چہار چمن*
* *چھوٹا شہر، بڑے لوگ*
* *دست بستہ*
* *دوسرا دروازہ*
* *دوسرا قدم*
* *فٹ پاتھ کی گھاس*
* حاصل گھاٹ
* *ہوا کے نام*
* *ہجرتوں کے درمیان*
* *کچھ اور نہیں *
* *لگن اپنی اپنی*

* *مرد ابریشم*
* *موم کی گلیاں *
* *نا قابل ذکر*
* *پیا نام کا دیا*
* *پروا*
* راجہ گدھ
* *سامان وجود*
* *شہر بے مثال*
* *شہر لازوال آباد ویرانے *
* *سدھراں*
* *سورج مکھی*
* *تماثیل*
* *توجہ کی طالب*
* "پھر اچانک یوں ہوا"
* "راہ رواں"

## مزید دیکھیے
* اشفاق احمد
* قدرت اللہ شہاب
* ممتاز مفتی
* ابن انشاء

## بیرونی روابط
* پرستاروں کی ویب گاہ
* ڈاؤن لوڈ / مطالعہ راجا گدھ

## حوالہ جات

زمرہ:اردو افسانہ نگار
زمرہ:اردو محققین
زمرہ:اردو مصنفین
زمرہ:اردو ناول نگار
زمرہ:اردو نثر نگار
زمرہ:اکیسویں صدی کا ادب
زمرہ:اکیسویں صدی کی پاکستانی مصنفات
زمرہ:اکیسویں صدی کی مصنفات
زمرہ:اکیسویں صدی کے پاکستانی فلسفی
زمرہ:اکیسویں صدی کے پاکستانی مصنفین
زمرہ:اکیسویں صدی کے ڈراما نگار اور ڈراما نویس
زمرہ:اکیسویں صدی کے فلسفی
زمرہ:اکیسویں صدی کے ناول نگار
زمرہ:بیسویں صدی کی پاکستانی مصنفات
زمرہ:بیسویں صدی کی مصنفات
زمرہ:بیسویں صدی کے پاکستانی فلسفی
زمرہ:بیسویں صدی کے پاکستانی مصنفین
زمرہ:بیسویں صدی کے ڈراما نگار اور ڈراما نویس
زمرہ:بیسویں صدی کے فلسفی
زمرہ:بیسویں صدی کے مصنفین
زمرہ:بیسویں صدی کے ناول نگار
زمرہ:پاکستانی افسانہ نگار
زمرہ:پاکستانی خواتین فلاسفہ
زمرہ:پاکستانی خواتین ناول نگار
زمرہ:پاکستانی ڈراما نگار اور ڈراما نویس
زمرہ:پاکستانی سنی
زمرہ:پاکستانی شخصیات
زمرہ:پاکستانی فلسفی
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی مصنفات
زمرہ:پاکستانی مصنفین
زمرہ:پاکستانی ناول نگار
زمرہ:پاکستانی نثر نگار
زمرہ:پنجابی زبان کے مصنفین
زمرہ:پنجابی شخصیات
زمرہ:پی ٹی وی اعزاز یافتہ
زمرہ:ڈراما
زمرہ:ستارۂ امتیاز وصول کنندگان
زمرہ:صوبہ پنجاب (برطانوی ہند) کی شخصیات
زمرہ:کنیئرڈ کالج کے فضلا
زمرہ:گورنمنٹ کالج یونیورسٹی لاہور کے فضلا
زمرہ:لاہور کے مصنفین
زمرہ:لاہور میں وفات پانے والی شخصیات
زمرہ:لاہوری شخصیات
زمرہ:منظر نامے
زمرہ:ہلال امتیاز وصول کنندگان
زمرہ:1928ء کی پیدائشیں
زمرہ:2017ء کی وفیات
زمرہ:4 فروری کی وفیات